ΑΠΌΦΑΣΗ ΤΟΥ ΣΥΜΒΟΥΛΊΟΥ της 12ης Ιουλίου 2005 για την τροποποίηση της απόφασης 2001/264/ΕΚ για την έγκριση των κανονισμών ασφαλείας του Συμβουλίου (2005/571/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 3, την απόφαση 2004/338/ΕΚ, Ευρατόμ του Συμβουλίου, της 22ας Μαρτίου 2004, για την έγκριση του εσωτερικού του κανονισμού (1), και ιδίως το άρθρο 24, Εκτιμώντας τα ακόλουθα: (1) To προσάρτημα 2 των κανονισμών ασφαλείας του Συμβουλίου της Ευρωπαϊκής Ένωσης που προσαρτάται στην απόφαση 2001/264/ΕΚ (2), περιλαμβάνει συγκριτικό πίνακα των διαβαθμίσεων ασφαλείας. Ο πίνακας αυτός τροποποιήθηκε από την απόφαση 2004/194/ΕΚ, της 10ης Φεβρουαρίου 2004, για την τροποποίηση της απόφασης 2001/264/ΕΚ (3). (2) Η Γαλλία και οι Κάτω Χώρες γνωστοποίησαν στη Γενική Γραμματεία του Συμβουλίου τροποποιήσεις ως προς τις αντίστοιχες διαβαθμίσεις τους ασφαλείας. (3) Είναι επομένως σκόπιμο να τροποποιηθεί η απόφαση 2001/264/ΕΚ αντιστοίχως, ΑΠΟΦΑΣΙΖΕΙ: Άρθρο 1 Στην απόφαση 2001/264/ΕΚ, το προσάρτημα 1 και το προσάρτημα 2 αντικαθίστανται από το κείμενο που εμφαίνεται στο παράρτημα της παρούσας απόφασης. Άρθρο 2 Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Βρυξέλλες, 12 Ιουλίου 2005.

[Source: multi_eurlex | Tokens: 1219]